
Az Interreg interregionális együttműködési programok vizsgálata a 2014–2020 közötti költségvetési ciklusban

A kutatás során az Interreg VC közösségi kezdeményezések elméleti hátterének megismerését követően először azt vizsgáltam, hogy a résztvevő országok közül melyek vállalták a legnagyobb szerepet az együttműködésben, melyek preferálták a közepes aktvitást, illetve mely országok nem kívántak aktívan részt venni az egész kontinenst behálózó programban. Az ezek alapján kirajzolódott tendenciákat tematikus térképeken mutattam be országos, illetve NUTS 2 régiók szintjén.
Önálló fejezetet szántam a projekteket koordináló vezető partnerek széleskörű munkavégzésének és hatáskörének bemutatására, külön hangsúlyt fektetve a területi elhelyezkedésük vizsgálatára.
Végül a pénzügyi háttér tanulmányozása során arra a kérdésre kerestem a választ, hogy a résztvevő országok számára folyósított támogatási összeg nagyságának meghatározásában azok gazdasági fejlettsége mennyire volt befolyásoló tényező. Ennek érdekében Hoover index, range-arány és szórás számításokat végeztem. Ezt követően a támogatás nagysága és az egy főre jutó GDP összege közötti kapcsolatot vizsgáltam, melynek eredményét ábrákon és térképen jelenítettem meg.



